CELEX: 62009TN0457
Language: da
Date: 2009-11-13 00:00:00
Title: Sag T-457/09: Sag anlagt den 13. november 2009 — Westfälisch-Lippischer Sparkassen- und Giroverband mod Kommissionen

16.1.2010   
            
            
               DA
            
            
               Den Europæiske Unions Tidende
            
            
               C 11/35
            
         Sag anlagt den 13. november 2009 — Westfälisch-Lippischer Sparkassen- und Giroverband mod Kommissionen
   (Sag T-457/09)
   2010/C 11/66
   Processprog: tysk
   
      Parter
   
   
      Sagsøger: Westfälisch-Lippischer Sparkassen- und Giroverband (Münster, Tyskland) (ved Rechtsanwälte A. Rosenfeld og I. Liebach)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Kommissionens beslutning K(2009) 3900 endelig af 12. maj 2009 om statsstøtte C-43/2008 (ex N 390/2008), som Tyskland vil tildele til omstrukturering af WestLB AG, annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren anfægter Kommissionens beslutning K(2009) 3900 endelig af 12. maj 2009 om statsstøtte, som Tyskland vil tildele til omstrukturering af WestLB AG (C-43/2008 (N 390/2008)). Ved denne beslutning har Kommissionen erklæret, at den anmeldte støtteordning, som skal gives i form af en garanti på 5 mia. EUR, med forbehold af visse betingelser er forenelig med fællesmarkedet.
   Til støtte for sin annullationspåstand har sagsøgeren, der ejer andele i WestLB AG, gjort følgende anbringender gældende:
   
               —
            
            
               Tilsidesættelse af kollegialitetsprincippet i artikel 219 EF, da den anfægtede beslutning ikke er blevet vedtaget af Kommissionen som objektivt kompetent organ, men af det medlem af Kommissionen, der er ansvarlig for konkurrence.
            
         
               —
            
            
               Tilsidesættelse af artikel 87, stk. 1, EF, idet kriteriet om konkurrencefordrejning slet ikke er blevet undersøgt.
            
         
               —
            
            
               Fejlagtig anvendelse af artikel 87, stk. 3, litra b), andet alternativ, EF, da den anfægtede beslutning ikke tager hensyn til hverken de faktiske omstændigheder eller bestemmelsens indhold og normative opbygning, da den ikke eller i utilstrækkeligt omfang foretager den obligatoriske afvejning af interesserne og prøvelse af proportionaliteten, da den i flere henseender indeholder retlige fejl og urigtige skøn, og da den opstiller uforholdsmæssige betingelser.
            
         
               —
            
            
               Tilsidesættelse af proportionalitetsprincippet.
            
         
               —
            
            
               Tilsidesættelse af forpligtelsen til ligebehandling, da den anfægtede beslutning uden objektivt grundlag forskelsbehandler WestLB AG og dets aktionærer i forhold til de beslutninger, der er truffet før finanskrisen, og i forhold til de beslutninger, der er truffet i forbindelse med den aktuelle finansielle krise.
            
         
               —
            
            
               Tilsidesættelse af artikel 295 EF, da betingelsen om afståelse af den hidtidige stilling som indehaver tilsidesætter WestLB AG’s aktionærers ejendomsret, som er garanteret og beskyttet af Tyskland.
            
         
               —
            
            
               Tilsidesættelse af artikel 7, stk. 4, i forordning (EF) nr. 659/1999 (1), da denne bestemmelse ikke indeholder en materiel retlig tilstrækkelig præcis hjemmel til et sådan indgreb.
            
         
               —
            
            
               Tilsidesættelse af begrundelsespligten i henhold til artikel 253 EF.
            
         
      (1)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af [artikel 88 EF] (EFT L 83, s. 1).